EkBass/fiwiki-20250220-pages-articles huggingface dataset:
Olavi Aarnio

Olavi Erik Tuomas Aarnio (21. joulukuuta 1918 Heinola – 9. kesäkuuta 1988) oli suomalainen ammattiyhdistysmies ja sosiaalineuvos. Hän toimi Auto- ja Kuljetusalan Työntekijäliiton puheenjohtajana ja SAJ:n varapuheenjohtajana. Aarnion vanhemmat olivat hopeaseppä Atte Jalo Aarnio ja Hilda Elisabet Nymalm. Ammattiuransa Aarnio aloitti metallityöläisenä ja hän liittyi Jalometallityöntekijäin Liiton jäseneksi vuonna 1936. Hän oli Suomen Autoalantyöntekijäin Liiton (SAL) matkatoimitsijana vuosina 1952–1955 ja sihteerinä 1955–1960. Kun SAL:n puheenjohtaja Siivo Koutio kuoli vuonna 1960, Aarniosta tuli hänen seuraajansa. Kun Suomen Satamamiehet liittyi samana vuonna SAL:iin niin järjestö muutti nimensä Suomen Auto- ja Kuljetusalan Työntekijäliitoksi (SAKT). Aarnio oli myös perustamassa Suomen Ammattijärjestöä (SAJ) syksyllä 1960 ja hänet valittiin sen varapuheenjohtajaksi. Aarnio tunnettiin vakaumuksellisena antikommunistina ja kovana ammattiyhdistysjohtajana. Hän saavutti lakkoilijan maineen johtuen Nesteen öljynjalostamojen lakosta touko–kesäkuussa 1967, Pohjolan Liikenteen lakosta helmikuussa 1968 sekä satamalakosta helmi–maaliskuussa 1968. Vuonna 1968 Aarnio oli mukana ammattiyhdistysliikkeen eheytysneuvotteluissa. Aarnion SAKT ja SAJ hylkäsivät vuoden 1968 laajan eheytysmallin, koska liittotason eheytysmalli olisi vienyt sen piiristä useita työntekijäryhmiä. SAKT erosi SAJ:stä kesäkuussa 1969 ja se osallistui SAK:n edustajakokoukseen 17. kesäkuuta. Aarnio valittiin eheytyneen Suomen Ammattiliittojen Keskusjärjestön hallitukseen. Seuraavana vuonna Satamatyöntekijäin Liiton ja Auto- ja Kuljetustyöväen Liiton ammattiosastot ja työntekijät liittyivät SAKT:hon, joka muutti nimekseen Auto- ja Kuljetusalan Työntekijäliitto (AKT). Aarnio oli mukana näissä neuvotteluissa. Aarniosta tuli 1. huhtikuuta 1970 uuden Työturvallisuuskeskuksen apulaisjohtaja. Sosiaalineuvoksen arvonimen Aarnio sai vuonna 1983. Samana vuonna hän jäi eläkkeelle. Vuonna 1986 hän sai SAK:n kultaisen ansiomerkin. == Lähteet == Luokka:Suomalaiset ammattiyhdistysjohtajat Luokka:Vuonna 1918 syntyneet Luokka:Vuonna 1988 kuolleet
Rufino Tamayo

Rufino Tamayo (26. elokuuta 1899 Oaxaca – 24. kesäkuuta 1991 Mexico Cityhttps://collections.dma.org/essay/NkWY0XG6) oli meksikolainen ekspressionistinenOtavan Suuri Ensyklopedia, s. 1004 taidemaalari, yksi meksikolaisen kuvataiteen keskeisimmistä uudistajista.Factum, osa 7 vuodelta 2005, s. 211 Vuodesta 1958 Tamayo asui Pariisissa. Hän teki figuratiivisia, sisällöltään lyyrisiä eläin- ja henkilöaiheisia maalauksiaFacta, osa 9 vuodelta 1977, palsta 504 sekä meksikolaiseen perinteeseen pohjautuvia mutta kuvakieleltään yleismaailmallisia monumentaaliteoksia. Läpimurron Tamayo teki vuonna 1950 Venetsian Biennalessa. Hänen tunnetuin seinämaalauksensa on Prometeus tuo tulen ihmiselle, joka sijaitsee Unescon palatsissa Pariisissa.Otavan Iso tietosanakirja, osa 8 vuodelta 1964, palsta 1058 == Lähteet == == Aiheesta muualla == Luokka:Meksikolaiset taidemaalarit Luokka:Vuonna 1899 syntyneet Luokka:Vuonna 1991 kuolleet
Annibale Ninchi

Annibale Ninchi (20. marraskuuta 1887 Bologna – 15. tammikuuta 1967 Pesaro) oli italialainen näyttelijä. Ninchin teatteriura alkoi jo nuorena. Hän esitti pääosia vuosikymmenten ajan lukuisilla näyttämöillä. Parhaiten hänet tunnetaan klassisten näytelmien ja Gabriele D’Annunzion teosten mahtavaäänisenä tulkitsijana. Ninchi toimi myös näytelmäkirjailijana ja elokuvanäyttelijänä. Hänen elokuvistaan huomattavimpia ovat Scipio Africanus, Afrikan valloittaja (1937) ja Federico Fellinin Ihana elämä (1960). Näyttelijän muistelmat Annibale Ninchi racconta... ilmestyivät vuonna 1946. ==Lähteet== ==Aiheesta muualla== * Internet Movie Database: Annibale Ninchi Luokka:Italialaiset näyttelijät Luokka:Vuonna 1887 syntyneet Luokka:Vuonna 1967 kuolleet
Monica Z

Monica Z on ruotsalainen elämäkertaelokuva, joka perustuu väljästi jazzlaulaja Monica Zetterlundin elämänvaiheisiin.Ruotsalainen menestyselokuva jazzlaulaja Monica Zetterlundista ottaa taiteellisia vapauksia, Helsingin Sanomat 5.12.2013. Viitattu 28.12.2015. Vuonna 2013 ensi-iltansa saaneen draamaelokuvan on ohjannut tanskalainen Per Fly. Pääosaa esittää Edda Magnason, joka esittää itse myös elokuvassa kuultavat laulut. == Juoni == Elokuva kertoo Zetterlundin uran nousuvaiheesta 1960-luvulla rakkaus- ja perheongelmineen. Monica Zetterlund etenee kotikaupunkinsa Hagforsin puhelinkeskuksen hoitajasta Bill Evansin kanssa yhteistyötä tekeväksi jazztähdeksi New Yorkissa. Tarina päättyy vuoden 1974 avioliittoon basisti Sture Åkerbergin kanssa. ==Tuotanto== Elokuvan kuvauspaikkakuntia olivat Trollhättan, Nossebro, Tukholma ja New York. Elokuvassa kuultavat kappaleet julkaistiin myös albumina. Sen on tuottanut Peter Nordahl,Kotirinta, Pirkko: Edda M versioi taitavasti Monica Z:aa, Helsingin Sanomat 8.1.2014. Viitattu 28.12.2015. joka myös sovitti musiikin ja johti orkesteria. ==Vastaanotto== Monica Z sai ensi-iltansa 10. elokuuta 2013 ja nousi sen vuoden neljänneksi katsotuimmaksi teatterielokuvaksi Ruotsissa.”Sweden Yearly Box Office 2013”. Se sai hyvät arvostelut, mutta Zetterlundin sukulaiset ja tuttavat kritisoivat muun muassa laulajan isän Bengtin hahmoa, joka oli tehty todellista synkemmäksi. Käsikirjoittaja Peter Birro vastasi, ettei halunnut tehdä tarkkaa dokumenttia vaan dramatisoida tärkeitä ja vaikeita asioita Monica Zetterlundin elämässä, joista yksi oli suhde isään. Elokuva sai eniten ehdokkuuksia vuoden 2014 Guldbagge-palkintogaalan eri sarjoihin, kaikkiaan yksitoista. Se tuotti tekijöilleen palkinnot parhaasta ohjauksesta (Per Fly), parhaasta naispääosasta (Edda Magnason) ja parhaasta miessivuosasta (Sverrir Gudnason). Suomessa Monica Z sai teatteriensi-iltansa Cinema Mondon maahantuomana ilman suomalaisia käännöstekstejä Helsingin Bio Engelissä ja Kauniaisten Bio Granissa 8. joulukuuta 2013. == Lähteet == Luokka:Vuoden 2013 ruotsalaiset elokuvat Luokka:Elämäkertaelokuvat
Ubaldo Arata

Ubaldo Arata (23. maaliskuuta 1895 Ovada – 7. joulukuuta 1947 Rooma) oli italialainen elokuvaaja. Aratan ura alkoi kameramiehenä Augusto Geninan elokuvassa Il principe dell’impossibile (1918). 1920-luvulla hän työskenteli muun muassa Mario Almiranten, Baldassarre Negronin ja Guido Brignonen kanssa ja oli mukana luomassa voimakkaan ekspressionistista tunnelmaa Mario Camerinin elokuvassa Rotaie (1929). Arata kuvasi Italian ensimmäisen äänielokuvan, Gennaro Righellin ohjaaman La canzone dell’amore (1930) ja yhdessä Anchise Brizzin kanssa Carmine Gallonen elokuvan Scipio Africanus, Afrikan valloittaja (1937). Hänen myöhemmistä elokuvistaan merkittävin on Roberto Rossellinin Rooma – avoin kaupunki (1945). ==Lähteet== ==Aiheesta muualla== * Luokka:Italialaiset elokuvaajat Luokka:Vuonna 1895 syntyneet Luokka:Vuonna 1947 kuolleet
Edda Magnason

Edda Karin Hjartardóttir Magnason (s. 22. elokuuta 1984 Sjöbo, Malmöhusin lääni; nyk. Skånen lääni) on ruotsalainen laulaja-lauluntekijä ja näyttelijä. Hän on julkaissut kaksi albumia omalla nimellään, Edda Magnason (2010) ja Goods (2011). Hän sai parhaan nais­pää­osan Guld­bagge-palkinnon roolistaan jazz­laulaja Monica Zetterlundina vuoden 2013 elo­kuvassa Monica Z. == Varhainen elämä == Edda Magnasonin isä on islantilainen, ja Edda on viides perheen seitsemästä lapsesta. Hän varttui Skånen Fyledalenissa lähellä Ystadia. Lapsena hän soitti pianoa ja haaveili konsertti­pianistin urasta. Pian hän alkoi tehdä omia englannin­kielisiä lauluja, joita käytettiin vuoden 2002 halpa­tuotanto­elokuvassa Hot Dog. Eri yhteyksissä Magnason on maininnut musiikillisiksi vaikuttajikseen muun muassa Michael Jacksonin, Supertramp- yhtyeen, Esbjörn Svenssonin, Frank Zappan, Joni Mitchellin, Nina Simonen, Maria Joãon, Maria Kala­niemen, Jussi Björlingin ja Georg Riedelin. == Lähteet == == Aiheesta muualla == Luokka:Ruotsalaiset laulaja-lauluntekijät Luokka:Ruotsalaiset näyttelijät Luokka:Vuonna 1984 syntyneet Luokka:Elävät henkilöt Luokka:Parhaan naispääosan Guldbagge-palkinnon saajat
Uloshengityksen huippuvirtaus

Uloshengityksen huippuvirtaus eli PEF () on suure, joka kertoo, kuinka nopeasti henkilö voi puhaltaa ilman pois sisäänhengityksen jälkeen. Huippuvirtaus mitataan erillisellä mittalaitteella. Tuloksiin vaikuttavat henkilön sukupuoli, pituus ja ikä, jotka huomioidaan mittaustuloksissa. Viitearvot voidaan päätellä valmiiksi tehdyistä taulukoista. Eri alueilla käytetään erilaisia mittareita. Jos tulos jää viitearvon 80 l/min alapuolelle, voidaan todeta keuhkoahtauma. Uloshengityksen huippuvirtauksen merkittävä vaihtelu ajankohdasta toiseen viittaa puolestaan astmaan. ==Lähteet== Luokka:Hengityselinten sairaudet Luokka:Mittalaitteet Luokka:Lääketieteellinen tekniikka
Reino Hjerppe

Reino Tapio Hjerppe (s. 19. elokuuta 1942 Savitaipale) on suomalainen valtiotieteen tohtori ja professori. Hän oli Valtion taloudellisen tutkimuskeskuksen (VATT) ylijohtaja vuosina 1990–2006 ja on työskennellyt muun muassa myös Tilastokeskuksessa, valtiovarainministeriössä, Helsingin yliopistossa ja WIDER-instituutissa. Hjerppe valmistui ylioppilaaksi vuonna 1962 ja valtiotieteen kandidaatiksi 1966 Helsingin yliopistosta. Hän suoritti MA-tutkinnon Rochesterin yliopistossa Yhdysvalloissa. Hjerppe valmistui lisensiaatiksi Helsingistä vuonna 1972 ja väitteli tohtoriksi vuonna 1975. Tieteellisessä työssään Hjerppe keskittyi julkisen talouden ja sen reunaehtojen tutkimiseen. Hjerppe kuului suomalaisten taloustieteilijöiden O-ryhmään. Hjerppe sai vuonna 2005 Eino H. Laurila -kansantulomitalin ja professorin arvonimen vuonna 2006. Hän on Helsingin yliopiston taloustieteen dosentti.Helsingin yliopiston taloustieteen oppiaineen dosentit Viitattu 15.7.2016 ==Lähteet== Luokka:Suomalaiset taloustieteilijät Luokka:Suomalaiset professorin arvonimen saaneet Luokka:Vuonna 1942 syntyneet Luokka:Elävät henkilöt
Niko Ailamo

Niko Ari Ailamo (s. 1983) on suomalainen rockmuusikko, joka tunnetaan artistinimellä Erakossa. Ailamo on koulutukseltaan medianomi AMK kulttuurituotannon koulutuslinjalta. Hänen opinnäytetyönsä (Suomalaisen indielevy-yhtiön tulonmuodostus) palkittiin valtakunnallisessa Thesis- opinnäytetyökilpailussa. Ailamo on toiminut verkkolehti Rokkizinen toimituspäällikkönä ja tehnyt töitä digitaalisen median parissa. Niko Ailamon sisko on Nea McLin (o.s. Ailamo), joka on työskennellyt mallina New Yorkissa.. ==Lähteet== Luokka:Suomalaiset laulaja-lauluntekijät Luokka:Vuonna 1983 syntyneet Luokka:Elävät henkilöt
Augustin Theiner

Augustin Theiner (1804–1874) oli saksalainen katolinen teologi ja kirkkohistoriantutkija. Nuorena hän puolsi reformikatolisuutta. Teoksessaan Die Einführung der erzwungenen Ehelosigkeit bei den christl. Geistlichen und ihre Folgen (1828) hän vastusti käsitystä, jonka mukaan papin pitää olla naimaton.Tietosanakirja, osa 9 vuodelta 1917, palsta 1481 Vuonna 1855 hän pääsi Vatikaanin arkiston johtajaksi. Tästä virasta Theiner vuonna 1870 erotettiin, koska hän tuki ensimmäisessä Vatikaanin konsiilissa oppositiota, joka vastusti käsitystä, jonka mukaan paavi on erehtymätön.Otavan Iso tietosanakirja, osa 8 vuodelta 1964, palsta 1349 Hän kirjoitti katolisen kirkon historiasta teoksia, joista monet ovat tärkeitä nimenomaan Pohjois- ja Itä-Euroopan historialle, esim. Schweden und seine Stellung zum heiligen Stuhl unter Johann III, Sigismund III und Karl IX sekä Veteta monumenta Poloniæ et Lithuaniæ historiam illustrantia. == Lähteet == Luokka:Saksalaiset teologit Luokka:Saksalaiset tietokirjailijat Luokka:Vuonna 1804 syntyneet Luokka:Vuonna 1874 kuolleet
Abraham Broderinpoika

Abraham Broderinpoika (ruotsiksi Abraham Brodersson, k. 27. elokuuta 1410) oli ritari ja valtaneuvos, joka oli Turun linnan linnanpäällikkö vuosina 1399–1400. Abraham Broderinpoika kuului Tanskan hallantilaiseen pienrälssiin ja hänellä oli hyvät suhteet kuningatar Margareetaan. Hän oli mukana vuoden 1389 sotaretkellä lyömässä Albrekt Mecklenburgilaisen joukkoja. Tästä hän sai palkinnoksi ritarin arvon ja hänestä tuli 1389 tai 1390 Varbergin linnan päällikkö. Tanskan lisäksi hänellä oli suuri joukko perintö- tai ostotiloja Etelä-Ruotsissa sekä 1390-luvulla useita Smålandin ja Länsi-Götanmaan linnoja. Hän otti osaa myös Kalmarin unionikokoukseen vuonna 1397. Kuningatar lähetti Abraham Broderinpojan Suomeen loppusyksystä 1398 vastaanottamaan Turun linnaa Knut Bonpoika Gripiltä, jonka kanssa asiasta oli päästy sopimukseen lokakuussa 1398. Päällikkyydestä tuli lyhytaikainen sillä jo keväällä 1400 hänet lähetettiin Norjaan taistelemaan vitaaliveljiä vastaan. Turun kauden virkatoimia tunnetaan vain yksi: Maskun ja Piikkiön pitäjien kruununveron läänittäminen Turun piispalle Bero Balkille. Seuraavina vuosina Abraham Broderinpoika oli mukana kaikissa merkittävissä unionihallitsijoiden sotatoimissa. Kesällä 1410 Alsin saarella kuningas Eerik Pommerilaisen sotaretkellä hänet asetettiin syytteeseen, tuomittiin kuolemaan ja mestattiin karkeasta naisrauhan loukkaamisesta itse julistamansa maanrauhan aikana. Tosin oletetaan, että kuningas Eerik käytti tilaisuutta hyväkseen päästäkseen eroon vaikutusvaltaisesta valtaneuvoksesta ja samalla päästä käsiksi hänen omaisuuteensa. Osan tiluksista Abraham Broderinpojan perilliset saivat myöhemmin takaisin. Myöhemmissä kirjoituksissa Abraham Broderinpoikaa on pidetty kuningattaren rakastajana, mutta tälle väitteelle ei ole perusteita. Abraham Broderinpojan ensimmäinen puoliso vuodesta 1382 oli Ebbe Pikin leski Margareta Pederintytär Dudde. Toinen puoliso oli Cecilia Nilsintytär Jaernskaegg. == Lähteet == Luokka:Ritarit Luokka:Tanskalaiset aateliset Luokka:Suomen linnanvoudit ja linnanpäälliköt Luokka:Syntymävuosi tuntematon Luokka:Vuonna 1410 kuolleet
Dejan Brđović

Dejan Brđović (, 21. helmikuuta 1966 Kraljevo, Serbian ST – 21. joulukuuta 2015) oli Jugoslaviaa edustanut lentopalloilija ja olympiamitalisti. Brđović voitti Jugoslavian joukkueessa olympiapronssia Atlantassa 1996.Olympics at Sports-Reference.com Brđović kuoli 49-vuotiaana 21. joulukuuta 2015.http://inserbia.info/today/2015/12/celebrated-serbian-former-volleyball- player-dejan-brdjovic-dies/ == Lähteet == * Dejan Brđović Bio, Stats and Results Olympics at Sports-Reference.com === Viitteet === Luokka:Jugoslavialaiset lentopalloilijat Luokka:Jugoslavialaiset olympiamitalistit Luokka:Vuonna 1966 syntyneet Luokka:Vuonna 2015 kuolleet
Matt Timme

Matt Timme (s. 16. joulukuuta 1972) on yhdysvaltalainen kilpauransa päättänyt koripalloilija, pelipaikaltaan laituri. == Pelaajaura == Timme pelasi yliopistokoripalloa Southern Methodist Universityssä. Kauden 1995–1996 hän pelasi ammattilaisena Suomen pääsarjassa Tampereen Pyrinnössä, jossa hän teki 20,3 pistettä ja otti 6,9 levypalloa ottelua kohden.Matt Timme – Suomen Koripalloliitto Seuraavalla kaudella hän pelasi Italiassaeurobasket.com. == Tilastot == === Runkosarja === Kausi Joukkue Sarja O 2P % 3P % 1P % HL PL LEV S M R T PTS PTS YHT 1995–1996 Tampereen Pyrintö SM-sarja 35 50,8 % 36,2 % 66,7 % 2,2 4,8 6,9 1,0 2,4 1,1 0,8 20,3 710 Yhteensä Yhteensä Korisliiga 35 50,8 % 36,2 % 66,7 % 2,2 4,8 6,9 1,0 2,4 1,1 0,8 20,3 710 *O = ottelut, 2p % = kahden pisteen heittojen onnistumisprosentti, 3p % = kolmen pisteen heittojen onnistumisprosentti, 1p % = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo, PTS YHT = pisteet yhteensä == Lähteet == * Matt Timme Suomen Koripalloliitto * Matt Timme basketball profile eurobasket.com === Viitteet === Luokka:Yhdysvaltalaiset koripalloilijat Luokka:Vuonna 1972 syntyneet Luokka:Elävät henkilöt
Kevin Smith (koripalloilija)

Kevin Smith (s. 6. joulukuuta 1979) on yhdysvaltalainen kilpauransa päättänyt koripalloilija, pelipaikaltaan laituri. == Pelaajaura == Pelattuaan kaksi kautta Uuden-Seelannin pääsarjassa Smith teki syyskuussa 2008 pelaajasopimuksen Suomen pääsarjassa pelanneen Tampereen Pyrinnön kanssa.http://www.basket.fi/uutiset/kaikki_uutiset/korisliiga/?x122519=113337 Smith pelasi syyskaudella neljässä ottelussa, mutta hän alisuorittihttp://www.basket.fi/uutiset/?x126818=8138579, ja hänet korvattiin Chris Hesterillä.http://www.basket.fi/uutiset/kaikki_uutiset/?x122462=114374Matt Timme – Suomen Koripalloliitto == Tilastot == === Runkosarja === Kausi Joukkue Sarja O 2P % 3P % 1P % HL PL LEV S M R T PTS PTS YHT 2008–2009 Tampereen Pyrintö Korisliiga 4 58,3 % 35,0 % 66,7 % 1,8 3,8 5,5 1,5 2,3 0,8 0,5 9,8 39 Yhteensä Yhteensä Korisliiga 4 58,3 % 35,0 % 66,7 % 1,8 3,8 5,5 1,5 2,3 0,8 0,5 9,8 39 *O = ottelut, 2p % = kahden pisteen heittojen onnistumisprosentti, 3p % = kolmen pisteen heittojen onnistumisprosentti, 1p % = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo, PTS YHT = pisteet yhteensä == Lähteet == * Kevin Smith Suomen Koripalloliitto * Kevin Smith basketball profile eurobasket.com === Viitteet === Luokka:Yhdysvaltalaiset koripalloilijat Luokka:Vuonna 1979 syntyneet Luokka:Elävät henkilöt
Alonso Cano

Alonso Cano (1601–1667) oli espanjalainen taidemaalari, kuvanveistäjä ja arkkitehti. Häntä arvostetaan varsinkin kotimaassaan 1600-luvulla harjoitetulle taiteelle tyypillisten realististen, väritettyjen veistosten tekijänä.Otavan Iso tietosanakirja, osa 1 vuodelta 1962, palsta 1664 Hän oli Granadan tuomiokirkon pääarkkitehti.Facta, osa 1 vuodelta 1975, palsta 941. Hänen pääteoksenaan pidetyt teokset sijaitsevat osin hänen rakentamassaan Granadan katedraalissa. Canon harjoittamasta arkkitehtuurista ja maalaustaiteesta huolimatta häntä pidetään merkittävänä ennen kaikkea kuvanveistossa. == Teoksia == Tiedosto:Alonso_Cano_-_Cristo_y_la_Samaritana_- _Google_Art_Project.jpg|Kristus ja samarialainen, 1640 Tiedosto:Cano_- _San_Juan.jpg|Pyhä Johannes ja myrkytetty kalkki, n. 1635–1637 Tiedosto:Alonso_Cano_-_Christ_and_Two_Followers_on_the_Road_to_Emmaus_- _Walters_372770.jpg|Kristus ja kaksi seuraajaa matkalla Emmaukseen, n. 1635–1650 Tiedosto:Visión_de_San_Antonio_de_Padua.jpg|Antonius Padovalainen, 1660–1662 == Lähteet == == Aiheesta muualla == Luokka:Espanjalaiset taidemaalarit Luokka:Espanjalaiset kuvanveistäjät Luokka:Espanjalaiset arkkitehdit Luokka:Vuonna 1601 syntyneet Luokka:Vuonna 1667 kuolleet
Kenneth Henderson

Kenneth Henderson (s. 13. lokakuuta 1982 Houston, Texas) on yhdysvaltalainen kilpauransa päättänyt koripalloilija, pelipaikaltaan laituri. Hän pelasi urallaan muun muassa Suomen, Unkarin ja Alankomaiden pääsarjoissa. == Pelaajaura == Henderson pelasi yliopistokoripalloa Texasin yliopiston Arlingtonin yksikössä vuosina 2002–2006.College Basketball at Sports- Reference.com Yliopistosta valmistumisensa jälkeen Henderson pelasi Alankomaiden pääsarjassa ja Unkarin pääsarjassa BC Körmendissä. Kaudella 2008–2009 Henderson pelasi Suomen pääsarjassa, syksyllä Team Componentassahttp://www.basket.fi/uutiset/kaikki_uutiset/?x122462=114772 ja keväällä Tampereen Pyrinnössä,http://www.basket.fi/uutiset/kaikki_uutiset/?x122462=117220 jonka voitettua kauden päätteeksi SM-pronssia myös Hendersonille myönnettiin SM- mitali.Kenneth Henderson – Suomen Koripalloliitto == Tilastot == === Runkosarja === Kausi Joukkue Sarja O 2P % 3P % 1P % HL PL LEV S M R T PTS PTS YHT 2008–2009 Team Componenta Korisliiga 7 63,2 % 25,0 % 41,7 % 2,6 6,4 9,0 1,6 5,0 2,1 0,9 17,7 124 2008–2009 Tampereen Pyrintö Korisliiga 7 50,6 % 16,7 % 85,7 % 2,5 4,0 6,7 0,9 3,3 2,1 0,4 15,0 105 Yhteensä Yhteensä Korisliiga 14 57,3 % 20,0 % 69,7 % 2,6 5,2 7,9 1,2 4,1 2,1 0,6 16,4 229 *O = ottelut, 2p % = kahden pisteen heittojen onnistumisprosentti, 3p % = kolmen pisteen heittojen onnistumisprosentti, 1p % = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo, PTS YHT = pisteet yhteensä == Lähteet == * Kenneth Henderson Suomen Koripalloliitto * Kenneth Henderson Bio University of Texas at Arlington Athletics * Kenneth Henderson Stats College Basketball at Sports-Reference.com === Viitteet === Luokka:Yhdysvaltalaiset koripalloilijat Luokka:Vuonna 1982 syntyneet Luokka:Elävät henkilöt
William Carey

William Carey (1761–1834) oli brittiläinen baptistilähetyssaarnaaja, protestanttisen lähetystyön uranuurtaja ja uusintialaisen kielentutkimuksen perustaja. Hän matkusti Intiaan itse vuonna 1792 perustamansa lähetysseuranKodin suuri tietosanakirja, osa 2 vuodelta 1979, s. 150 ensimmäisenäFacta, osa 1975, palsta 951 lähettinä. Raamatun tai osia siitä hän käänsi tai käännätti 34 aasialaiselle kielelle. Hänen toimintansa, jota oli tehnyt vaikeaksi Englannin Itä-Intian kauppakomppania, muuttui vapaammaksi, kun hän pääsi professoriksi Kalkuttaan. == Lähteet == == Aiheesta muualla == Luokka:Lähetyssaarnaajat Luokka:Brittiläiset professorit Luokka:Kalkutta Luokka:Vuonna 1761 syntyneet Luokka:Vuonna 1834 kuolleet
Sandqvist

Sandqvist, Sandquist, Sandkvist on ruotsinkielinen sukunimi muun muassa seuraavilla henkilöillä: * Gunvor Sandkvist (1923–2014), suomalainen näyttelijä * Matti Sandqvist (s. 1948), suomalainen kenraalimajuri * Rolf Sandqvist (1919–1994), suomalainen taidemaalari ja kirjailija * Rolf Sandqvist, Sacy Sand (1927–1985), suomalainen muusikko * Tom Sandqvist (s. 1954), suomalainen taidekriitikko * Ville Sandqvist (s. 1960), suomalainen näyttelijä ja ohjaaja
Metyylisyklopentadienyylimangaanitrikarbonyyli

Metyylisyklopentadienyyli­mangaanitrikarbonyyli eli MMT (C9H7MnO3) on mangaanin organometalliyhdisteisiin kuuluva orgaaninen yhdiste. Yhdistettä voidaan käyttää polttoaineissa lisäaineena estämään nakutusta. ==Ominaisuudet== Huoneenlämpötilassa metyylisyklopentadienyyli­mangaanitrikarbonyyli on oranssinväristä nestettä. Yhdiste ei liukene veteen, mutta on liukoista moniin orgaanisiin liuottimiin. Yhdisteessä mangaani on poikkeuksellisesti hapetusluvulla +I ja ligandeina on metyylisyklopentadieeni ja kolme karbonyyliligandia. ==Valmistus ja käyttö== Metyylisyklopentadienyyli­mangaanitrikarbonyyliä voidaan valmistaa usealla eri tavalla. Esimerkiksi mangaani(II)kloridin reaktio syklopentadienyylimagnesiumin kanssa muodostaen manganoseenia, joka reagoi hiilimonoksidin kanssa syklopentadienyyli­mangaanitrikarbonyyliksi, joka voidaan metyloida Friedel–Crafts-alkylointireaktiolla metyylisyklopentadienyyli­mangaanitrikarbonyyliä. Toinen tapa on metyylisyklopentadieenin tai sen dimeerin johtaminen sulaan natriummetalliin diglyymiliuoksessa, jolloin muodostuu natriummetyylisyklopentadienidiä. Tämä välituote reagoi mangaanikloridin kanssa metyylimanganoseeniksi, joka reagoi hiilimonoksidin kanssa tuotteeksi. Tuote puhdistetaan tislaamalla alennetussa paineessa. Metyylisyklopentadienyyli­mangaanitrikarbonyylin nakutusta estävät ominaisuudet löydettiin vuonna 1954 ja sitä voidaan käyttää lisäaineena polttomoottoreissa. Vaikka yhdiste ei ole yhtä myrkyllinen ihmisille ja ympäristölle kuin tetraetyylilyijy on sen käyttö ollut melko rajoitettua ja vähäistä. Ympäristöriskien vuoksi monet autonvalmistajat ovat kieltäneet aineen käytön valmistamissaan ajoneuvoissa ja nykyään sitä ei käytetä enää kehittyneissä maissa Euroopassa, Yhdysvalloissa, Kanadassa ja Japanissa. Yhdistettä lisättiin polttoaineisiin siten, että mangaanin määrä oli tyypillisesti 16,5 mg/l.Marco Di Girolamo, Maura Brianti, Massimo Conte & Mario Marchionna: Octane Enhancers, Ullmann's Encyclopedia of Industrial Chemistry, John Wiley & Sons, New York, 2009. Viitattu 28.12.2015 ==Lähteet== ==Aiheesta muualla== * Luokka:Mangaaniyhdisteet Luokka:Organometalliyhdisteet
FIFA Street 2

FIFA Street 2 on vuonna 2006 julkaistu EA Sportsin kehittämä konsolipeli, joka on jatkoa edelliselle pelille. Peli on julkaistu mm. PlayStation 2- ja Xbox -konsoleille. Pelin kannessa esiintyy portugalilainen Cristiano Ronaldo. == Aiheesta muualla == * Luokka:FIFA-pelit Luokka:Vuoden 2006 videopelit Luokka:PlayStation 2 -pelit Luokka:Xbox-pelit
Filip Hronek

Filip Hronek (s. 2. marraskuuta 1997 Hradek Kralove, Tšekki) on tšekkiläinen jääkiekkoilija, joka pelaa Vancouver Canucksissa. Detroit Red Wings varasi Hronekin 2. kierroksella numerolla 53 NHL:n varaustilaisuudessa 2016. Hronek debytoi ammattilaistasolla Extraligassa Mountfieldin joukkueessa kaudella 2014–2015. Syyskuussa 2021 Hronek teki Red Wingsin kanssa kolmevuotisen jatkosopimuksen. https://www.nhl.com/news/filip-hronek-three-year-contract- with-detroit/c-326077028?tid=281072352 Maaliskuussa 2023 Red Wings kauppasi Hronekin ja neljännen kierroksen varausvuoron vuoden 2023 varaustilaisuudessa Vancouver Canucksiin vaihdossa ehdolliseen ensimmäisen kierroksen varausvuoroon vuoden 2023 varaustilaisuudessa ja toisen kierroksen varausvuoroon vuoden 2023 varaustilaisuudessa. https://www.sportsnet.ca/nhl/article/canucks-acquire-defenceman-filip-hronek- from-red-wings-for-draft-picks/ Kesäkuussa 2024 Hronek teki Canucksin kanssa kahdeksan vuoden mittaisen ja yhteensä 58 miljoonan dollarin arvoisen jatkosopimuksen. https://www.tsn.ca/nhl/vancouver-canucks-filip-hronek-agree- to-eight-year-58-million-deal-1.2136499 == Tilastot == 2014–2015 Mountfield HK ČEL 1 0 0 0 2 – – – – – 2015–2016 Mountfield HK ČEL 40 0 4 4 22 – – – – – HC Litomerice Tšekki2 12 2 2 4 18 – – – – – 2016–2017 Saginaw Spirit OHL 59 14 47 61 60 – – – – – Grand Rapids Griffins AHL 10 1 1 2 4 2 0 0 0 6 2017-2018 Grand Rapids Griffins AHL 67 11 28 39 44 5 0 1 1 14 2018–2019 Detroit Red Wings NHL 46 5 18 23 30 – – – – – Grand Rapids Griffins AHL 31 7 17 24 45 5 0 3 3 28 2019–2020 Detroit Red Wings NHL 65 9 22 31 46 – – – – – 2020–2021 HK Hradec Králové ČEL 22 10 13 23 18 – – – – – Detroit Red Wings NHL 56 2 24 26 16 – – – – – 2021–2022 Detroit Red Wings NHL 78 5 33 38 36 – – – – – 2022–2023 Detroit Red Wings NHL 60 9 29 38 34 – – – – – Vancouver Canucks NHL 4 0 1 1 0 – – – – – 2023–2024 Vancouver Canucks NHL 81 5 43 48 38 13 1 1 2 6 6 kautta yhteensä NHL 390 35 170 205 200 13 1 1 2 6 3 kautta yhteensä AHL 108 19 46 65 93 12 0 4 4 48 3 kautta yhteensä ČEL 63 10 17 27 42 – – – – – == Lähteet == * * * === Viitteet === Luokka:Tšekkiläiset jääkiekkoilijat Luokka:Vancouver Canucksin pelaajat Luokka:Detroit Red Wingsin varaamat pelaajat Luokka:Vuonna 1997 syntyneet Luokka:Elävät henkilöt
Säkkiväline

Säkkiväline Oy oli vuonna 1967 erilliseksi yhtiöksi perustettu yritys, jonka suomalaiset paperisäkkien valmistajat perustivat aiemmin 1960-luvulla markkinoimaan jätesäkkejä ja edistämään jätesäkkimenetelmän käyttöä. Lassila & Tikanoja osti 1989 sen osakkeista 74 prosenttia. Säkkiväline oli noteerattuna Helsingin pörssissä 1989 alusta vuoteen 1995,Lassila & Tikanoja jakautuu lokakuussa. Talouselämä 7.8.2001 jolloin Lassila & Tikanoja osti loputkin osakkeet, ja Säkkivälineestä tuli sen kokonaan omistama tytäryhtiö.Lassila & Tikanojan historia, viitattu 16.12.2018 Säkkiväline teki yritysostoja lajentaakseen toimintaansa jätteiden kuljetukseen, siivoukseen, teollisuuden puhtaanapitoon sekä vahinkosaneeraukseen, ja 1980-luvun lopulla tuli mukaan kiinteistöhuolto. Säkkivälineen liikevaihto kasvoi 1990-luvulla, ja ennen vuosituhannen vaihdetta sen osuus Lassila & Tikanojan liikevaihdosta oli jo lähes puolet. Siitä tuli toimialan johtava yritys Suomessa, kun se osti keväällä 2000 WM Ympäristöpalvelut Oy:n. Ongelmajätehuolto tuli myöhemmin osaksi Säkkivälineen palveluja. Kiinteistönhuollossa otettiin käyttöön käytönohjaus, johon sisältyi ympärivuorokautinen keskusvalvomo. Säkkiväline sulautui maaliskuussa 2002 emoyhtiöön, ja nimi katosi julkisuudesta. ==Lähteet== == Aiheesta muualla == * Yhtiön osakehistoriaa Pörssitiedossa Luokka:Entiset suomalaiset teollisuusyritykset Luokka:Jätehuolto Luokka:Entiset suomalaiset pörssiyhtiöt
Aerosolipommi

Aerosoliräjähde, FAE (), tai aerosolipommi on räjähde, jossa aloitepanos levittää nopeasti palavaa aerosolia (esimerkiksi bensiiniä ja tämän höyryjä, etyleenioksidia tai propyleenioksidia) ympärilleen, ja sytytyspanos sytyttää ilma-aerosoliseoksen sekunnin murto-osien kuluttua tästä. Sitä on joskus myös kutsuttu raivauspommiksi, koska todennäköisesti Yhdysvallat käytti ensimmäisenä aerosolipommia Vietnamin sodan aikana viidakon raivaamiseen. Aerosolipommia on tutkittu ja kehitetty myös Suomessa, Puolustusvoimien Teknillisessä Tutkimuslaitoksessa 1970-luvun lopussa ja 1980-luvun alussa. Tällöin tehtiin onnistuneita täyden mittakaavan kokeita. Kehitystyö lopetettiin kuitenkin pommin kohteeseen viemiseen soveltuvan laitteen – kuten raketin tai heittimen – puuttuessa. Aerosolipommia voidaan edelleen tehostaa lisäämällä nestemäisen polttoaineen joukkoon nanopartikkelikokoista alumiinia. == Katso myös == * Termobaarinen pommi == Lähteet == Luokka:Aerosolifysiikka Luokka:Ampumatarvikkeet
Santtu (täsmennyssivu)

Santtu tarkoittaa: * Santtu, etunimi * S/S Santtu, höyrylaiva * Lauri Santtu, aik. Järvinen (1902–1986), taidegraafikko, -piirtäjä, lausuntataiteilija Luokka:Luettelot henkilöistä sukunimen mukaan
Sapatinmatka

Sapatinmatka on Uudessa testamentissa esiintyvä pituusmitta. Sillä tarkoitetaan matkaa, joka juutalaisilla lain mukaan oli lupa kulkea sapattina. Sapatinmatka oli kuusi stadionia tai enintään 2000 kyynärää, hieman yli kilometrin. == Määräykset == Rabbien määrittelemä sapatinmatkan pituus on 2 000 kyynärää kotoa tai asuinpaikasta. Se perustui tulkintaan Joosuan kirjassa olevasta määräyksestä, jonka mukaan kansan oli pysyttävä vähintään 2000 kyynärän päässä liiton arkista. Tietoa siitä, milloin sääntö on luotu, ei ole, mutta se on ollut olemassa ainakin Jeesuksen aikana. Rabbit keksivät keinon kiertää säännön pilkuntarkkaa noudattamista. He veivät ennen sapattia syötävää 2 000 kyynärän päähän. Sinne syntyi tilapäinen majapaikka, josta matka voitiin jälleen laskea eteenpäin. Aina eivät etukäteisvalmistelutkaan olleet tarpeen. Matkalla oleva saattoi pysähtyä puun alle ja pitää sitä tilapäisenä majapaikkana, jolloin hän saattoi jatkaa matkaa jälleen 2 000 kyynärää. Paikka piti julistaa asuinpaikaksi tietyin muodollisuuksin. Säännöstä joustamiseksi on keksitty muitakin keinoja. Asuinpaikaksi on voitu julistaa kortteli tai kokonainen kaupunginosa, jolloin 2 000 kyynärää mitataan sen rajalta. Näin voitiin hyvin toimia muurien ympäröimissä kaupungeissa. == Maininnat Uudessa testamentissa == Apostolien teoissa mainitaan Öljymäen sijainneen sapatinmatkan päässä Jerusalemista. == Lähteet == Luokka:Juutalainen laki Luokka:Pituusyksiköt Luokka:Raamatun aiheet
Pään ja käden valtimorunko

Pään ja käden valtimorunko () on ensimmäinen ja suurin aortankaaresta haarautuvista valtimoista. Pian haarautumisensa jälkeen se jakautuu kahteen osaan; oikea yhteinen kaulavaltimo (), sekä oikea solisvaltimo (). ==Lähteet== Luokka:Valtimot
Jakob Forsbacka-Karlsson

Jakob Forsbacka-Karlsson (s. 31. lokakuuta 1996 Tukholma, Ruotsi) on ruotsalainen jääkiekkoilija, joka pelaa NCAA:ssa Bostonin yliopiston joukkueessa. == Ura == Kaudeksi 2013–2014 Forsbacka-Karlsson siirtyi Pohjois- Amerikkaan USHL-joukkue Omaha Lancersiin. Kaudella 2014–2015 hän oli joukkueen paras pistemies 53 tehopisteellä 50 ottelussa. Kaudeksi 2015–2016 Forsbacka- Karlsson siirtyi Bostonin yliopiston joukkueeseen. == Lähteet == * * * === Viitteet === Luokka:Ruotsalaiset jääkiekkoilijat Luokka:Boston Bruinsin varaamat pelaajat Luokka:Vuonna 1996 syntyneet Luokka:Elävät henkilöt
Sarajas (täsmennyssivu)

Sarajas tarkoittaa seuraavia: * Sarajas, kalevalainen sana ==Sukunimi== Sarajas on seuraavien henkilöiden sukunimi, jotka olivat sisaruksia: * Annamari Sarajas (1923–1985), kirjallisuudentutkija, professori * Salme Sarajas-Korte (1925–2017), taidehistorioitsija, professori * Samuli Sarajas (1927–2016), lääkäri, professori Luokka:Luettelot henkilöistä sukunimen mukaan
Colored Sands

Colored Sands on kanadalaisen teknisen death metalin yhtyeen Gorgutsin viides studioalbumi, joka julkaistiin syyskuussa 2013 levymerkillä Season of Mist. Albumi on yhtyeen ensimmäinen kitaristi Kevin Hufnagelin ja basisti Colin Marstonin kanssa, sekä ainoa rumpali John Lonstrethin kanssa. Colored Sands on konseptialbumi, jonka aiheena on Tiibet. == Vastaanotto == Albumi sai erinomaisen vastaanoton, saavuttaen Metacriticissa keskiarvon 81/100, mikä perustuu kuuteen kansainvälisesti merkittävään arvosteluun.Metacritic aggregate Rolling Stone valitsi albumin vuoden 2013 viidenneksi parhaaksi metallialbumiksi. == Kappaleet == # # # # # # # # # == Kokoonpano == ;Yhtye * Luc Lemay – laulu, kitara * Kevin Hufnagel – kitara * Colin Marston – bassokitara * John Longstreth – rummut ;Vierailevat muusikot * Joshua Modney – viulu (kappale 5) * Emily Holden – viulu (kappale 5) * Victor Lowrie – alttoviulu (kappale 5) * Isabel Castellvi – sello (kappale 5) * Gregory Chudzik – bassokitara (kappale 5) ;Tuotanto * Luc Lemay – tuottaja, layout, layout * Colin Marston – tuottaja, äänittäjä, miksaaja, masteroija * Pierre Rémillard – äänittäjä * Martin Brunet – äänittäjä * Martin Lacroix – kansikuva, grafiikka, layout * Éric Geoffroy – layout == Arvostelut == * Metacritic: 81/100 * Exclaim!: 10/10Exclaim! review * Imperiumi.net: Imperiumi.net: Levyarvio * MetalSucks: MetalSucks review * Pitchfork: 8.2/10Pitchfork: Album review * Sputnikmusic: 4.7/5Sputnikmusic: Emeritus review == Aiheesta muualla == * * Colored Sands discogs.com -sivustolla == Lähteet == Luokka:Vuoden 2013 albumit Luokka:Gorgutsin albumit Luokka:Konseptialbumit
Samuli Sarajas

Heikki Seppo Samuli Sarajas (11. huhtikuuta 1927 Loppi – 29. syyskuuta 2016 EspooKuolinilmoitus. Helsingin Sanomat 16.10.2016, s. C 13. ) oli suomalainen lääkäri ja professori. Sarajaksen vanhemmat olivat lääketieteen lisensiaatti Lauri Heikki Sarajas ja Sylvi Martta Elina Wathén ja puoliso vuodesta 1956 sairaanhoitaja Kerstin Maria Söderlund. Taidehistorioitsija Salme Sarajas-Korte ja kirjallisuustieteilijä Annamari Sarajas olivat hänen sisariaan. Sarajas valmistui ylioppilaaksi 1945, filosofian kandidaatiksi 1951, lääketieteen kandidaatiksi 1952, lääketieteen lisensiaatiksi 1958, lääketieteen ja kirurgian tohtoriksi 1961, filosofian lisensiaatiksi 1965 ja kliinisen fysiologian erikoislääkäriksi 1966.Kuka kukin on 1978, s. 867. Runeberg.org. Hän oli Helsingin yliopiston lääketieteellisen tiedekunnan fysiologian apulaisprofessori 1966–1972Helsingin yliopiston opettaja- ja virkamiesluettelo 1918–2000. Lääketieteellinen tiedekunta ja Eläinlääketieteellisen korkeakoulun eläinlääketieteellisen fysiologian professori 1972Facta 2001, osa 14, p. 420. WSOY 1985.–1990Helsingin yliopiston opettaja- ja virkamiesluettelo 1918–2000. Eläinlääketieteellinen tiedekunta. == Lähteet == Luokka:Suomalaiset lääkärit Luokka: Helsingin yliopiston professorit Luokka:Eläinlääketieteellisen korkeakoulun professorit Luokka:Suomalaiset professorit Luokka:Vuonna 1927 syntyneet Luokka:Vuonna 2016 kuolleet
Innuendo (kappale)

Innuendo on brittiläisen Queen-yhtyeen tammikuussa 1991 julkaistu single, joka oli heidän neljännentoista albuminsa Innuendon ensimmäinen kappale. Kappaleen tekijäksi on merkitty koko yhtye. Innuendo nousi heti julkaisunsa jälkeen Britannian singlelistan kärkeen, jossa se pysyi viikon. Kappale on Queenin historian pisin single, se on 35 sekuntia pidempi kuin Bohemian Rhapsody. Innuendoa onkin verrattu tuohon kappaleeseen, sillä molemmissa on täysin toisistaan eroavia osia. Suurin osa Innuendosta on rockia, mutta se sisältää myös flamencotyylisen kitarasoolon, jonka soittavat Steve Howe sekä Queenin kitaristi Brian May. == Lähteet == Luokka:Queenin kappaleet Luokka:Vuoden 1991 kappaleet Luokka:Progressiiviset rockkappaleet
Lauri Saretsalo

Lauri Olavi Saretsalo (s. 1941) on suomalainen matemaatikko ja emeritusprofessori. Hän on ollut Jyväskylän yliopiston tilastotieteen professori 1973. Hänen tutkimustyönsä aiheina ovat olleet Markovin prosessit ja kausaalimallien teoria.Facta 2001, WSOY 1985, 14. osa, palsta 425 == Lähteet == Luokka:Suomalaiset matemaatikot Luokka:Suomalaiset professorit Luokka:Jyväskylän yliopiston professorit Luokka:Vuonna 1941 syntyneet Luokka:Elävät henkilöt
Charles-Ferdinand Ramuz

Charles-Ferdinand Ramuz (24. syyskuuta 1878 Lausanne Sveitsi – 24. toukokuuta 1947 Pully, Sveitsi) oli sveitsiläinen kirjailija. ==Henkilöhistoria== Ramuzin isä oli liikemies, mutta poika perehtyi hänen omistamallaan maatilalla myös maataloustyöhön ja talonpoikaisväestöön. Valmistuttuaan yliopistosta Ramuz toimi lyhyen aikaa opettajana, ennen kuin muutti Pariisiin, jossa hän julkaisi ensimmäiset teoksensa. Hänen uransa kirjailijana kehittyi kuitenkin varsinaisesti vasta, kun hän oli palannut takaisin Sveitsiin. Ramuz on kuvattu 200 Sveitsin frangin setelissä, joka otettiin käyttöön vuonna 1996. ==Kirjallinen tuotanto== Ramuz julkaisi ennen muuta romaaneja mutta myös päiväkirjamuistiinpanonsa ja toimitti ranskalaisen runouden antologian. ==Teokset== ===Suomennetut teokset=== * Vuoren viemä (Derborence, récit, 1934), kertomus, suomentanut Lauri Hirvensalo, WSOY, 1947 * Sotilaan tarina: kuunnelma (Histoire du soldat), suom. Olli-Matti Ronimus, Helsinki: Yleisradio 1985 – Helsinki: TNL [i.a.] ;Runo * Valitus, suom. Anja Samooja, teoksessa: Rakkausrunoja: valikoima maailmankirjallisuudesta, Helsinki: Otava 1953 ===Alkuperäisteokset=== * Le petit village, runoja, 1903 * Aline, romaani, 1905 * Aimé Pache, peintre vaudois, romaani, 1911 * La guérison des malades, romaani, 1917 * Chant de notre Rhône, proosarunoja, 1920 * La grande peur dans la montagne, romaani, 1926 * Adam et Eve, romaani, 1932 * Derborence, récit, 1934; Vuoren viemä * Farinet ou la Fausse Monnaie, romaani, 1932 * Si le soleil ne revenait pas, romaani, 1937 * La guerre aux papiers, romaani, 1942 * Journal 1896-1942, päiväkirjamerkintöjä, 1943 Ramuzin ja Igor Stravinskin yhteistyönä syntyneen venäläiseen kertomukseen pohjautuvan teoksen L’histoire du soldat (Sotilaan tarina, 1918) on suomentanut ja sovittanut näytelmäksi Joel Elstelä vuonna 2001.Näytelmät.fi, Viitattu 28.12.2015. Toisen suomennoksen tehnyt Olli-Matti Ronimus. == Lähteet == == Aiheesta muualla == * Eino Palola : Ihmisiä vuoriston lumoissa. C. F. Ramuz - Sveitsin suurin kirjallinen nimi, Helsingin Sanomat, 17.02.1939, nro 46, s. 4, Kansalliskirjaston digitaaliset aineistot Luokka: Sveitsiläiset kirjailijat Luokka: Sveitsiläiset runoilijat Luokka:Ranskankieliset kirjailijat Luokka: Vuonna 1878 syntyneet Luokka: Vuonna 1947 kuolleet
Alexandra Tilley

Alexandra Tilley (s. 5. lokakuuta 1993) on brittiläinen alppihiihtäjä, joka edustaa Gordon Skiersiä. Tilley osallistui aikuisten arvokilpailuihin ensimmäisen kerran Vailin / Beaver Creekin MM-kilpailuissa 2015, missä hän oli pujottelussa 24:s ja suurpujottelussa 35:s. St. Moritzin MM-kilpailuissa 2017 hän sijoittui pujottelussa 25:nneksi ja suurpujottelussa 30:nneksi. Pyeongchangin olympialaisissa 2018 hän oli joukkuekilpailussa viides mutta keskeytti pujottelussa ja suurpujottelussa. Åren MM-kilpailuissa 2019 hän oli joukkuekilpailussa yhdeksäs ja keskeytti suurpujottelun toisella kierroksella. Cortina d’Ampezzon MM-kilpailuissa 2021 hän sijoittui parisuurpujottelussa 15:nneksi, suurpujottelussa 17:nneksi ja joukkuekilpailussa 12:nneksi sekä keskeytti pujottelussa ja supersuurpujottelussa. Pekingin olympialaisissa 2022 hän sijoittui suurpujottelussa 22:nneksi. Alppihiihdon maailmancupissa hän kilpaili ensimmäisen kerran Mariborin pujottelussa tammikuussa 2013. Ensimmäiset maailmancupin pisteensä hän saavutti joulukuussa 2015 oltuaan 19:s Lienzin suurpujottelussa. Parhaimmillaan hän on sijoittunut 13:nneksi Courchevelin suurpujottelussa joulukuussa 2017 ja Söldenin suurpujottelussa lokakuussa 2021. == Lähteet == Luokka:Brittiläiset alppihiihtäjät Luokka:Vuonna 1993 syntyneet Luokka:Elävät henkilöt
Sario

Sario on muun muassa seuraavien suomalaisten sukunimi: * Leo Sario (1916–2009), suomalaissyntyinen matemaatikko, UCLA:n professori * Niilo Sario (1895–1963), kenraalimajuri * Eli Samuel (Samuli) Sario (1874–1957), yritysjohtaja, senaattori * Walde Sario (1888–1952), konsuli ja liikkeenharjoittaja, Lapuan liikkeen aktiivi ;Entinen nimi * Seere Salminen, o.s. Sario (1894–1977), kirjailija, pakinoitsija ==Muita== * Teri DeSario (s. 1951), yhdysvaltalainen laulaja-lauluntekijä * SARIO, slovakialainen sijoitus- ja kehitysvirasto
Clara Direz

Clara Direz (s. 5. huhtikuuta 1995) on ranskalainen alppihiihtäjä, joka edustaa C.S. Les Saisies'ta. Direz osallistui nuorten talviolympialaisiin 2012, missä hän voitti kultaa suurpujottelussa, oli neljäs supersuurpujottelussa ja kuudes superalppiyhdistetyssä. Ären MM-kilpailuissa 2019 hän sijoittui suurpujottelussa kahdeksanneksi. Pekingin olympialaisissa 2022 hän sijoittui suurpujottelussa 19:nneksi. Courchevelin / Méribelin MM- kilpailuissa 2023 hän oli parisuurpujottelussa viidestoista. Alppihiihdon maailmancupissa hän kilpaili ensimmäisen kerran Mariborin pujottelussa tammikuussa 2013. Ensimmäiset maailmancupin pisteensä hän saavutti joulukuussa 2015 oltuaan 24:s Lienzin suurpujottelussa. Kymmenen parhaan joukkoon hän sijoittui ensimmäisen kerran oltuaan seitsemäs niin ikään Lienzin suurpujottelussa joulukuussa 2019. Ensimmäisen palkintosijansa hän saavutti voitettuaan Sestrieren parisuurpujottelun tammikuussa 2020. == Lähteet == Luokka:Ranskalaiset alppihiihtäjät Luokka:Vuonna 1995 syntyneet Luokka:Elävät henkilöt
Louhela Jam

Louhela Jam on vanhin yhtäjaksoisesti järjestetty rock-festivaali Vantaalla. Tapahtuman järjestelyistä vastasi vuosina 1991–2014 Länsi-Vantaan Rock- Musiikki Ry ja vuodesta 2015 lähtien Vantaan Elävän musiikin yhdistys VELMU ry. Tapahtuma on profiloitunut paikallisia ja nousevia artisteja esitteleväksi yksipäiväiseksi ilmaistapahtumaksi, joka järjestetään Louhelan ja Martinlaakson välisessä Jokiuomanpuistossa kesäkuussa aina koulujen päättymisen jälkeisenä sunnuntaina. == Historia == Louhela Jam järjestettiin ensimmäistä kertaa kesäkuussa 1992. Pääjärjestäjinä toimi tuolloin Breeze- yhtyeen jäseniä Vantaan nuorisopalveluissa työskentelevän Eba Mäkysen johdolla. Pääsymaksuton tilaisuus houkutteli paikalle liki tuhatpäisen yleisön, joten järjestäjien pikaisesti perustama Länsi-Vantaan Rock-Musiikki Ry päätti tehdä tapahtumasta perinteen. Vuoteen 1998 saakka tapahtuma järjestettiin lauantaina jolloin koulut päättyivät, jonka jälkeen siirryttiin koulujen päättymistä seuraavaan sunnuntaihin. Jameihin liittyviä klubeja on järjestetty paikallisissa ravintoloissa sekä jameja edeltävänä iltana, että niiden jälkeen. Vantaan kaupunki on tukenut tapahtuman järjestelyjä taloudellisesti Myyrmäen aluetoimikunnan kautta. == Artistit == Vuosien varrella tapahtumassa ovat esiintyneet muun muassa: Amorphis, Breeze, Caroline, Dave Lindholm, Egotrippi, Embreach, The Flaming Sideburns, Jonna Tervomaa, Kyyria, Knucklebone Oscar, Käärijä, Mike Monroe, Milestones, Mind Of Doll, Muska, My First Band, Neumann, Parsley Inn, Pelle Miljoona & Rockers, Phoenix Effect, Pint And We Fall, Pyhät Tepot, The Rasmus, Reprinted, RockmastersVolume, Sonic Roots, Spiha, Sub Urban Tribe, Tehosekoitin, Telefon Combo, Topi Sorsakoski, Trinity, Wankers Of The Zoo Crew ja Wedding Crashers. == Lähteet == == Aiheesta muualla == * Kotisivut Luokka:Myyrmäki Luokka:Martinlaakso Luokka:Vantaan tapahtumat
Pertti Sarkomaa

Pertti Juhani Sarkomaa (14. kesäkuuta 1941 Jyväskylä – 20. kesäkuuta 2024 Lappeenranta)Kuolinilmoitus. Etelä-Saimaa 3.8.2024, s. 23. oli suomalainen tekniikantutkija ja professori. Hän oli Lappeenrannan teknillisen yliopiston teknillisen termodynamiikan professori 1974Facta 2001, WSOY 1985, 14. osa, palsta 431–2009. Hän väitteli tekniikan tohtoriksi 1981 Teknillisestä korkeakoulusta.Pertti Sarkomaan sivusto Hän tutki energiajärjestelmien optimointia. Hänen tyttärensä on kansanedustaja Sari Sarkomaa. == Lähteet == == Aiheesta muualla == *Kuka kukin on 1978 (Runeberg.org) Luokka:Suomalaiset insinöörit Luokka:Suomalaiset professorit Luokka:Lappeenrannan teknillisen yliopiston professorit Luokka:Vuonna 1941 syntyneet Luokka:Vuonna 2024 kuolleet
Protungulatum

Protungulatum (”ensimmäinen kaviokyntinen”) on sukupuuttoon kuollut nisäkässuku. Sen lajien luita on löydetty Montanasta ja Kanadasta. Se eli myöhäisliitukaudelta paleoseenikaudelle. Protungulatum luokiteltiin alun perin lahkoon Condylarthra, varhaisten kaviokyntisten ryhmään, jonka nykyään uskotaan olevan polyfyleettinen. Archibald et al (2011) mukaan Protungulatum ei ole edes istukkanisäkäs, vaikka jotkut tutkimukset ovat osoittaneet sukulaisuutta sorkkaeläimille. ==Fylogenia== Kladogrammi Gelfo and Sigé, 2011 mukaan: == Lähteet == Luokka:Esihistorialliset nisäkkäät
Ana-Yrsa Falenius

Ana-Yrsa Falenius (s. 24. marraskuuta 1953) on suomenruotsalainen näyttelijä. Falenius tuli tunnetuksi 1980-luvulla Ida-Lotta Backmanin kanssa perustamansa Porquettas underground -naisteatterin tiimoilla. == Teatterissa == * Kuolemanlaiva/Das Totenschiff, KOM-teatteri, 1982, ohjaus Laura Jäntti * Affären Danton, Unga Klara/Stockholms stadsteater, 1986, ohjaus Suzanne Osten == Filmografia == *Lakeuden laulu (Slumrande toner, 1978) *Mozartin veljekset (Bröderna Mozart, 1986) *Livsfarlig film, 1988) *Klassliv (televisiosarja, 1989) *Sairaalan salaisuus (Underjordens hemlighet, 1991) *Puhu! On niin pimeä (Tala! Det är så mörkt, 1993) *Fantastinen Dvorak (Dvorak den fantastiske, 1995) *Tre Krono (televisiosarja, 1999) *Varustamo (Rederiet, 2001) *Överallt och ingenstans (2003) *Krama mig (2005) *Karlssonin veljekset ( Bröderna Karlsson, 2010) == Lähteet == == Aiheesta muualla == * Anna-Yrsa Falenius Svensk Filmdatabasissa * Luokka:Vuonna 1953 syntyneet Luokka:Elävät henkilöt
Sweet Movie – makea kaunotar

Sweet Movie – makea kaunotar on jugoslavialaisen Dušan Makavejevin käsikirjoittama ja ohjaama avantgarde-tyylinen draamakomediaelokuva vuodelta 1974. Erillisistä tarinoista lomittain koostuva karnevalistinen elokuva tunnetaan hyvän maun rajoja koettelevista kohtauksistaan, joissa käsitellään ruumiineritteitä ja rikotaan seksuaalisia ja sosiaalisia tabuja.Mustonen, Jari: Sweet Movie (1974), Elitisti.net 2.12.2003. Viitattu 28.12.2015. ==Juoni== Elokuva alkaa missikilpailun kaltaisella kisalla, jossa etsitään gynekologisin menetelmin täydellistä neitsyttä amerikkalaiselle maitomiljonäärille Mr. Kapitalille. Nöyryyttävän hääyön jälkeen kisan voittaja, Miss Kanada, lähetetään matkalaukussa Pariisiin, jossa tämä rakastelee latinolaulaja El Machon kanssa ja ajautuu omituiseen kommuuniin, joka harrastaa kopro- ja emetofiliaa. Elokuvan lopussa Miss Kanada esiintyy eroottisessa mainoksessa suklaalla kuorrutettuna. Toinen tarina kertoo Potemkin-nimisen laivan kapteenista Annasta, joka rakastuu komeaan merimieheen ja rakastelee tämän kanssa sokeripedillä. Anna myös houkuttelee pikkupoikia seksiin laivan lastina olevilla makeisilla, kunnes poliisi löytää lasten kelluvia ruumiita. Elokuvan lopussa ruumiit alkavat kuitenkin herätä eloon.Sterritt, David: Sweet Movie: Wake Up! Criterion.com 18.6.2007. Viitattu 29.12.2007. ==Tuotanto== Francis Ford Coppola oli kiinnostunut Makavejevistä nähtyään tämän aiemman elokuvan WR – organismin mysteerit ja houkutteli tätä ohjaamaan elokuvan Ilmestyskirja. Nyt. Makavejev kieltäytyi ja ohjasi sen sijaan Sweet Movien. Elokuvan piti alun perin koostua vain Miss Kanadan tarinasta, mutta hahmoa näytellyt Carole Laure jättäytyi pois tuotannosta jouduttuaan hyväilemään miehen penistä lähikuvassa. Tämän jälkeen ohjaaja Makavejev teki käsikirjoituksen uusiksi ja lisäsi toisen tarinan Annasta, jota näyttelee Anna Prucnal. ==Näyttelijät== ==Vastaanotto== Sweet Movie aiheutti ympäri maailmaa skandaaleja ja sensuurin vaatimia leikkauksia, ja monissa maissa se on yhä kielletty. Suomessa se kiellettiin aluksi kokonaan hyvien tapojen vastaisena ja raaistavana, mutta sai lapsikohtauksen poiston jälkeen K-18-luokituksen., Tarkastustiedot. Kohua etenkin Puolassa lisäsi se, että mauttomien ja suorasukaisten näyteltyjen kohtausten lisäksi elokuvassa käytetään toisen maailmansodan aikaisen Katynin joukkomurhan puolalaisuhrien esiin kaivamista esittävää dokumenttimateriaalia. Puolan viranomaiset mitätöivät Anna Prucnalin passin niin, ettei hän päässyt palaamaan kotimaahansa vuosiin. Elokuvaa oli pitkään vaikea saada käsiinsä, mutta vuonna 2007 se julkaistiin Criterion Collection -sarjassa dvd:nä. ==Lähteet== Luokka:Vuoden 1974 ranskalaiset elokuvat Luokka:Vuoden 1974 kanadalaiset elokuvat Luokka:Vuoden 1974 saksalaiset elokuvat Luokka:Alankomaalaiset elokuvat